Rozhodnutie Komisie
z 3. mája 2002,
ktorým sa mení a dopĺňa rozhodnutie 2001/296/ES, pokiaľ ide o zoznam schválených laboratórií na kontrolu účinnosti vakcinácie určitých domácich mäsožravcov proti besnote
(oznámené pod číslom dokumentu C(2002) 1584)
(Text s významom pre EHP)
(2002/341/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na rozhodnutie Rady 2000/258/ES z 20. marca 2000, ktorým sa vymenúva osobitný ústav zodpovedný za stanovovanie kritérií nevyhnutných pre štandardizáciu sérologických skúšok na sledovanie účinnosti vakcín proti besnote [1], a najmä na jeho článok 3,
Keďže:
(1) Smernica Rady 92/65/EHS z 13. júla 1992, ktorou sa stanovujú požiadavky týkajúce sa zdravia zvierat, ktorými sa riadi obchod a dovozy zvierat do spoločenstva, spermy, vajíčok a embryí, ktoré nepodliehajú požiadavkám týkajúcim sa zdravia zvierat stanoveným v osobitných pravidlách spoločenstva uvedených v prílohe A (I) k smernici 90/425/EHS [2], naposledy zmenená a doplnená rozhodnutím Komisie 2001/298/ES [3], nariaďuje alternatívny systém karantény pre vstup určitých domácich mäsožravcov na územie určitých členských štátov bez výskytu besnoty. Takýto systém vyžaduje vykonávanie kontrol úradne schválenými laboratóriami o účinnosti vakcinácie titráciou protilátok.
(2) Na základe rozhodnutia 2000/258/ES bolo AFSSA Laboratórium, Nancy, Francúzsko vymenované za ústav zodpovedný za testy odbornosti nevyhnutné na schválenie laboratórií ochotných vykonávať takéto testy.
(3) Rozhodnutím Komisie 2001/296/ES z 29. marca 2001 autorizujúcim laboratóriá na kontrolu účinnosti vakcinácie určitých domácich mäsožravcov proti besnote [4], zmeneným a doplneným rozhodnutím 2001/808/ES [5],bol vytvorený zoznam schválených laboratórií v členských štátoch.
(4) Na základe žiadosti Nemecka, Francúzska a Talianska a na základe priaznivých výsledkov testu odbornosti vykonaného AFSSA laboratóriom v Nancy je vhodné v prípade týchto troch členských štátov pridať do zoznamu nové laboratóriá.
(5) Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO ROZHODNUTIE:
Článok 1
Príloha k rozhodnutiu 2001/296/ES sa mení a dopĺňa tak, ako je to uvedené v prílohe k tomuto rozhodnutiu.
Článok 2
Toto rozhodnutie je adresované členským štátom.
V Bruseli 3. mája 2002